Előterjesztés

Tárgy: Az önkormányzat 2020. évi költségvetéséről szóló 2/2020.(II.13.) önkormányzati rendelet 4. módosítása

Az államháztartásról szóló 2011. évi CXCV. törvény 34. § (4). bekezdés szerint a képviselő-testület az előirányzat-módosítás, előirányzat-átcsoportosítás átvezetéseként - az első negyedév kivételével - negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-i hatállyal módosítja a költségvetési rendeletét.

A költségvetési rendelet jelen módosításában a központi támogatások átvezetése, valamint a szennyvízberuházás teljesítése szerepel, melynek következtében a főösszegek 544 436 864 forintról 765 215 451 forintra emelkednek.

A 2020. évi költségvetés 4. módosításával kerül az év végi záráshoz szinkronba a tárgyévi változás bevételi és kiadási oldalon.

**Előzetes hatásvizsgálat:**

**1. A módosítás valamennyi jelentősnek ítélt hatása, különösen:**

*a) A módosítás társadalmi, gazdasági, költségvetési hatása:*

 A település 2020. évi költségvetési rendeletének módosításával, a jogszabályi kötelezettségeknek eleget téve, a 2020. december 1-től 2021. május 16-ig terjedő időszakra vonatkozóan a változások átvezetése történik meg.

*b) A módosításnak környezeti és egészségügyi következményei:* nem határozhatóak meg.

c) *A módosításnak adminisztratív terheket befolyásoló hatása:* nincs

**2. A jogszabály megalkotásának szükségessége, a jogalkotás várható következménye:**

A rendelet módosítására az 1. a) pontban foglaltakon felül a jogalkotásról szóló törvényben előírt kötelezettség miatt van szükség, ennek hiányában mulasztásos törvénysértést követne el az önkormányzat.

**3. A jogszabály alkalmazásához szükséges személyi, szervezeti, tárgyi és pénzügyi feltételek:** rendelkezésre állnak.

Tengelic, 2021. május 19.

 Gáncs István sk.

 polgármester

**TERVEZET**

**Tengelic Község Önkormányzat Képviselő-testülete .. /2021. ( ...) önkormányzati rendelete az önkormányzat 2020. évi költségvetéséről szóló**

**2 /2020.(II.13.) önkormányzati rendelet módosításáról.**

Tengelic Község Polgármestere a veszélyhelyzet kihirdetéséről és a veszélyhelyzeti intézkedések hatályba lépéséről szóló 27/2021. (I.29.) Korm. rendelet 1. §-ában kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján, az Alaptörvény 32. cikk (1) bekezdés f) pontjában, valamint az államháztartásról szóló 2011. évi CXCV. törvény 34. § (4) bekezdésében meghatározott feladatkörében eljárva Tengelic Község Önkormányzata Képviselő-testülete rendeletalkotási hatáskörét gyakorolva a következőket rendeli el:

**1. §**

Az önkormányzat 2020. évi költségvetéséről szóló Tengelic Község Önkormányzata Képviselő-testületének 2/2020.(II.13.) önkormányzati rendelete (továbbiakban:R.) 2. § (1) bekezdése helyébe a következő rendelkezés lép:

„(1) A Képviselő-testület az Önkormányzat 2020. évi

a) költségvetési bevételek előirányzatát 603 436 000 Ft-ban

b) költségvetési kiadások előirányzatát 765 215 451 Ft-ban

c) költségvetés egyenlegét: hiányát 161 779 451 Ft-ban

d) a költségvetési hiány belső finanszírozására szolgáló előző évek pénzmaradványát 161 649 594 Ft-ban

da) működési célú pénzmaradványt 106 408 888 Ft-ban

db) felhalmozási célú pénzmaradványt 55 240 706 Ft-ban

e) a költségvetési hiány külső finanszírozására szolgáló **finanszírozási célú műveletek bevételeit** 0 Ft-ban

ea) a működési célú műveletek bevételeit 0 Ft-ban

eb) a felhalmozási célú műveletek bevételeit 0 Ft-ban

f) a költségvetési hiány külső finanszírozására szolgáló **finanszírozási célú műveletek kiadásait** 0 Ft-ban

fa) a működési célú műveletek kiadásait 0 Ft-ban

fb) a felhalmozási célú műveletek kiadásait 0 Ft-ban

g) költségvetésének bevételi főösszegét 765 215 451 Ft-ban

h) költségvetésének kiadási főösszegét 765 215 451 Ft-ban”

**2. §**

(1) A R. 1.1. melléklete helyébe az 1. melléklet lép.

(2) A R. 2.1. melléklete helyébe a 2. melléklet lép.

(3) A R. 2.2. melléklete helyébe a 3. melléklet lép.

(4) A R. 9.1. melléklete helyébe a 4. melléklet lép.

(5) A R. 9.2. melléklete helyébe az 5. melléklet lép.

(6) A R. 9.3. melléklete helyébe a 6. melléklet lép.

**3. §**

Ez a rendelet a kihirdetését követő napon lép hatályba.

Tengelic, 2021. május 19.

 Gáncs István sk. Tolnai Lászlóné sk.

 polgármester jegyző

**INDOKOLÁS**

**az önkormányzat 2020. évi költségvetési rendeletének módosítására**

Az önkormányzat a 2020. évi költségvetését a 2 /2020. (II.13.) számú rendeletével hagyta jóvá.

A jóváhagyott rendelet szerint információt szolgáltatott az államháztartás mérlegrendszerébe.

Az önkormányzat a 2 /2020. (II.13.) számú rendeletével 505 426 302 forint kiadási, 358 925 281 forint bevételi főösszeggel, és 146 501 021 forint költségvetési hiánnyal hagyta jóvá. A költségvetési belső finanszírozására szolgáló finanszírozási bevételeket az alábbi előirányzattal hagyta jóvá:

Előző évek költségvetési maradványának igénybevétele

* működési célra: 73 209 929 forint,
* felhalmozási célra: 73 291 092 forint.

A most beterjesztett költségvetési rendeletmódosítás, **220 778 586** forint bevételi és kiadási előirányzat növekedést eredményezett.

**Bevételi előirányzatok**

Ennek megfelelően módosul a költségvetési rendeletben a bevételi rovatrend közül:

**B11. Önkormányzat működési támogatása** ***3 242 362***forint előirányzattal nőtt.

* ***B111. Helyi önkormányzatok működésének általános támogatása***bevételi előirányzat

**5 635 674** forint előirányzattal emelkedett.

* Kiegészítő támogatás: hivatali bér 48 375 forint
* Bérkompenzáció: 21 599 forint
* Működési támogatás: 5 565 700 forint
* ***B112. Önkormányzatok egyes köznevelési feladatainak támogatása***bevételi előirányzat **1 335 829** forint előirányzattal nőtt.
* Kiegészítő támogatás: bér 855 829 forint
* Pedagógus minősítés bértöbblet támogatása: 480 000 forint
* ***B113. Települési önkormányzatok szociális és gyermekjóléti feladatainak támogatása*** **5 141 278** forinttal csökkent.
* Kiegészítő támogatás: bér 333 900 forint
* Szociális ágazati pótlék: 121 781 forint
* Októberi felmérés lemondás/szoc.étkezés: -130 720 forint
* Októberi felmérés lemondás/gyermek étkezés: covid miatt -5 466 239 forint
* ***B114. Önkormányzatok kulturális feladatainak támogatása***bevételi előirányzat **543 769** forint előirányzattal emelkedett, az önkormányzatnál kulturális területen dolgozó foglalkoztatottak részére fizetett kulturális illetménypótlék (256 873 forint), valamint az önkormányzatok részére folyósított kiegészítő támogatás (286 896 forint) összegéből adódóan.
* ***B115. Működési célú költségvetési támogatások és kiegészítő támogatások***bevételi előirányzat **698 700** forint előirányzattal emelkedett, az idegenforgalmi adóhoz kapcsolódó támogatás miatt.( az állam az adókiesést kompenzálta a bevallások alapján)
* ***B114. Elszámolásból származó***bevételi előirányzat **169 668** forint előirányzattal emelkedett, az előző évi beszámoló elfogadása után az önkormányzat plusz támogatásra jogosult.

***B16. Egyéb működési célú támogatások államháztartáson belülről***bevételi előirányzat

**1 875 928** forint előirányzattal nőtt az alábbiak szerint:

* Közfoglalkoztatottak támogatása 737 928 forint
* Védőnői bér támogatása: 1 138 000 forint

***B25. Felhalmozási célú támogatások államháztartáson belülről***bevételi előirányzat

**187 747 548** forint előirányzattal nőtt az alábbiak szerint:

* Tengelic-szőlőhegyi szennyvízberuházás támogatása 187 747 548 forint

***B3. Közhatalmi bevételek előirányzata*** **16 315 646** forint előirányzattal emelkedett az előírásoknak megfelelően.

***B4. Működési bevételek előirányzata*** **4 896 721** forint előirányzattal emelkedett az előírásoknak megfelelően.

***B5. Felhalmozási bevételek előirányzata*** **7 180 000** forint előirányzattal emelkedett az önkormányzati földterületek értékesítéséből befolyt összeggel.

***B8. Maradvány igénybevétele előirányzata*** **479 619** forint előirányzattal csökkent az évközben végrehajtott maradványkorrekció miatt.

**Kiadási előirányzatok**

Ennek megfelelően módosul a költségvetési rendeletben a kiadási rovatrend közül:

***K3. Dologi kiadások*** előirányzata **4 086 781** forint előirányzattal csökkent:

* Bevételek csökkenése miatt (Polgármesteri Hivatal konyhája): normatíva lemondás

 -4 806 293 forint

* Az Óvoda bevételi előirányzat növekedése (működésre) 855 829 forint

***K5. Egyéb működési célú kiadások előirányzata*** **601 508** forint előirányzattal emelkedett részben az ÁH-n belüli működési pénzeszközátadás 881 508 forinttal történő emelkedése (házi segítségnyújtók bérének támogatása), részben pedig az ÁH-n kívülre adott támogatás előirányzatának csökkenése miatt ( -280 000 forint).

**K513.** **Általános tartalék** előirányzata **36 379 994** forint előirányzattal emelkedett a konkrét rovatra nem tett előirányzatok változása miatt.

**K6. Beruházási kiadások** előirányzata **187 883 865** forint előirányzattal emelkedett:

A tengelic- szőlőhegyi szennyvízberuházás részteljesítése miatt: 187 883 865 forint

***K9. Finanszírozási kiadások*** (működési) előirányzata **855 829** forint előirányzattal emelkedett az alábbiak szerint:

* **K915. *Központi, irányítószervi támogatás*** *folyósítása* kiadási előirányzat ***855 829*** forint előirányzattal emelkedett az alábbiak szerint:
* Intézmény finanszírozás Óvoda: 855 829 forint

A költségvetési rendelet 1.1., 2.1., 2.2., 9.1., 9.2., 9.3. számú mellékleteit érintette ezen rendelet módosítás.